
Tisztelt Pénzügyi, Jogi és Gazdasági Bizottság!

I. Előzmények:

[bookmark: _Hlk176957575]Fót Város Önkormányzata egyfordulós pályázatot hirdetett a kizárólagos tulajdonát képező, Fót belterület 2155 hrsz. alatt nyilvántartott, természetben az Erkel Ferenc téren található üzlethelyiség (42 m2 alapterületű helyiségcsoport) bérbeadására a 2024. július 17-től 2024. augusztus 30-ig terjedő időszakban. 

A pályázatra 2024. augusztus 30. 10 óráig összesen 2 db ajánlatot nyújtottak be. A pályázat 2024. augusztus 30-án 10 óra után felbontásra került és a pályázati anyag tartalmáról jegyzőkönyv készült.

A lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020. (XI.30.) számú önkormányzat rendelet 79. § (7) bekezdés alapján a pályázatokat a PJGB bírálja el.

II. A döntéshez szükséges információk, tájékoztatások:

Megállapításra került, hogy az ajánlattételi határidőig az üzlethelyiség bérbevételére összesen 2 db pályázat érkezett, melynek bontása jegyzőkönyv felvételével megtörtént. 
Az ajánlatban szereplő adatok az alábbiakban kerülnek részletezésre:

1. számú ajánlat:

Ajánlattevő neve: Horváth Renáta Éva egyéni vállalkozó (Ábri János családi vállalkozás)
Vállalt havi bérleti díj: 110.000 Ft + ÁFA

Egyéb vállalás: - 

Megjegyzés: az Ajánlattevő a bérleményt zöldséges kiskereskedésként kívánja hasznosítani.

Értékelés: az 1. számú pályázó ajánlata a pályázati kiírásban szereplő előírás szerint megfelelő 


2. számú ajánlat:

Ajánlattevő neve: MENZA Vendéglátó és Kereskedelmi Kft.
Székhelye: 1152 Budapest, Illyés Gyula u. 2-4. A épület fszt. 7.
Képviselője: Gál Andrea ügyvezető
Vállalt havi bérleti díj: 126.000 Ft + ÁFA

Egyéb vállalás: a helyiség kialakítása és felújítása

Megjegyzés: az Ajánlattevő a bérleményt kézműves cukrászműhelyként kívánja hasznosítani. Az üzlethelyiségben cukrászati és édesipari termékeket kívánnak gyártani.

Értékelés: a 2. számú pályázó ajánlata a pályázati kiírásban szereplő előírás szerint megfelelő (az ajánlatban a benyújtott cégkivonat ugyan 30 napnál régebbi volt (2022. október 26.), azonban a Fóti Közös Önkormányzati Hivatal számára a cégkivonatok lekérhetők és a pályázó cégkivonatának ellenőrzésére is sor került).
Az üzlethelyiség bérbeadására elnevezésű pályázati felhívás 14. pontja előírja, hogy: 
· Az Ajánlatkérő tájékoztatja az Ajánlattevőket arról, hogy a benyújtott pályázatokban az első fordulóban a havi bérleti díj meghatározásánál legalacsonyabb összegként kizárólag 100.000 Ft + ÁFA (azaz százezerforint + vonatkozó jogszabály szerinti ÁFA) vagy magasabb összegű havi bérleti díj jelölhető meg.
· Ajánlatkérő tájékoztatja továbbá az Ajánlattevőket, hogy a bérleti díj összege a KSH által közzétett infláció százalékával emelkedik évente.
· Az Ajánlattevő ajánlatához a benyújtási határidő lejártától számított 60 (azaz hatvan) napig kötve van, kivéve, ha a kiíró ezen időponton belül a jelen pályázati felhívás részeként kiírt pályázatot eredménytelennek minősíti.


A Bérbeadó a 21/2020. (XI.30.) Önkormányzati rendelet 3. § (6) bekezdése alapján a bérleti szerződést közjegyzői okiratba foglaltatja, amelynek költségét a Bérbeadó viseli.

A lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020. (XI.30.) számú önkormányzat rendelet 79. § szerint:

(5) „A pályázat nyertese az a pályázó, aki a pályázatában, vagy a pályázati kiírásban meghatározott bírálati szempont(ok) szerint az összességében legkedvezőbb ajánlatot tette.
(6) A pályázatok rangsorolásáról - a pályázatban közölt adatok alapján - a polgármester gondoskodik. 
(7) A pályázatokat a PJGB bírálja el, ennek során a nyertes pályázón kívül a további – legalább két pályázót tartalmazó – sorrendet is meg kell határozni.
(8) Amennyiben a nyertes pályázó a helyiségbérleti szerződést a pályázati kiírásban meghatározott határidőig saját érdekkörébe tartozó okból nem köti meg, a befizetett ajánlati biztosítékot elveszíti.
(9) A nyertes pályázónak a bérleti szerződést az erről szóló értesítés kézhezvételétől számított 15 napon belül kell megkötnie. Amennyiben a nyertes pályázó a határidőt önhibájából mulasztja el, a bérleti szerződés a második helyezett pályázóval kerül megkötésre, amennyiben a kiíró döntése ezt tartalmazza. A határidőt a polgármester indokolt esetben további 15 nappal meghosszabbíthatja.”


A fentiek alapján javaslom a Pénzügyi, Jogi és Gazdasági Bizottságnak, hogy hivatkozva a pályázati felhívás 14. pontjára az eljárást minősítse eredményesnek és a döntsön a nyertes ajánlattevő személyéről a bérleti szerződés megkötése érdekében.

A fentiek alapján az alábbi határozati javaslatot terjesztem Tisztelt Bizottság elé.

III. Határozati javaslat:
…/2024. (IX.19.) PJGB határozat 

[bookmark: _Hlk176957531]Fót Város Önkormányzat Képviselő-testületének Pénzügyi, Jogi és Gazdasági Bizottsága a „Döntés a Fót 2155. hrsz. alatti üzlethelyiségre kiírt pályázat eredményéről tárgyú előterjesztés alapján az alábbi határozatot hozza: 

1./ A Pénzügyi, Jogi és Gazdasági Bizottság úgy dönt, hogy a Fót belterület 2155. hrsz., természetben az Erkel Ferenc téren található üzlethelyiségre kiírt pályázatot - melyre összesen 2db (érvényes) ajánlat érkezett - a pályázati kiírás 13. pontja alapján érvényesnek nyilvánítja és nyertes ajánlattevőnek kihirdeti a MENZA Vendéglátó és Kereskedelmi Kft-t. A második helyezett Horváth Renáta Éva egyéni vállalkozó ajánlata.

2./ A Pénzügyi, Jogi és Gazdasági Bizottság felkéri a Polgármestert, hogy a nyertes ajánlattevővel a MENZA Vendéglátó és Kereskedelmi Kft-vel a bérleti szerződést kösse meg. Amennyiben a nyertes pályázóval a szerződés megkötése meghiúsul, abban az esetben Horváth Renáta Éva egyéni vállalkozóval kösse meg a bérleti szerződést.

Felelős: polgármester
Határidő: 1./pont: 2024. október 15. (az érintettek értesítésére); 2./ pont: 2024. október 30. (szerződéskötésre)

Az előterjesztés mellékletei: -

